CELEX: 62018CN0517
Language: mt
Date: 2018-08-06 00:00:00
Title: Kawża C-517/18: Talba għal deċiżjoni preliminari mressqa mill-Conseil d’État (Franza) fis-6 ta’ Awwissu 2018 – Fédération des fabricants de cigares vs Premier ministre, Ministre des Solidarités et de la Santé

8.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 364/9
            
         
      Talba għal deċiżjoni preliminari mressqa mill-Conseil d’État (Franza) fis-6 ta’ Awwissu 2018 – Fédération des fabricants de cigares vs Premier ministre, Ministre des Solidarités et de la Santé
      (Kawża C-517/18)
      (2018/C 364/09)
      Lingwa tal-kawża: il-Franċiż
      
         Qorti tar-rinviju
      
      Conseil d’État
      
         Partijiet fil-kawża prinċipali
      
      
         Rikorrenti: Fédération des fabricants de cigares
      
         Konvenuti: Premier ministre, Ministre des Solidarités et de la Santé
      
         Parti oħra fil-proċedura: Société nationale d’exploitation industrielle des tabacs et allumettes (SEITA)
      
         Domandi preliminari
      
      
                  1)
               
               
                  Id-dispożizzjonijiet tal-Artikolu 13(1) u (3) tad-Direttiva 2014/40/UE tal-Parlament Ewropew u tal-Kunsill tat-3 ta’ April 2014 (1) għandhom jiġu interpretati fis-sens li jipprojbixxu l-użu, fuq il-pakketti individwali, fuq l-ippakkjar estern u fuq il-prodotti tat-tabakk, ta’ kull isem ta’ trade mark li jevoka ċerti kwalitajiet, indipendentement mir-reputazzjoni tagħha?
               
            
                  2)
               
               
                  Skont l-interpretazzjoni li għandha tingħata lill-Artikolu 13(1) u (3) tad-direttiva, id-dispożizzjonijiet tagħhom, inkwantu japplikaw għall-ismijiet u għat-trade marks kummerċjali, jirrispettaw id-dritt għall-proprjetà, il-libertà ta’ espressjoni, il-libertà ta’ intrapriża u l-prinċipji ta’ proporzjonalità u ta’ ċertezza legali?
               
            
                  3)
               
               
                  Fil-każ ta’ risposta pożittiva għad-domanda preċedenti, id-dispożizzjonijiet tal-Artikolu 13(1) u (3) tad-direttiva, meħuda flimkien ma’ dawk tal-Artikolu 24(2) tal-istess direttiva, jirrispettaw id-dritt għall-proprjetà, il-libertà ta’ espressjoni u ta’ intrapriża u l-prinċipju ta’ proporzjonalità?
               
            
         (1)  Direttiva 2014/40/UE tal-Parlament Ewropew u tal-Kunsill tat-3 ta’ April 2014 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri rigward il-manifattura, il-preżentazzjoni u l-bejgħ tat-tabakk u prodotti relatati u li tħassar id-Direttiva 2001/37/KE (ĠU L 127, p. 1).